CELEX: 62013CN0663
Language: sk
Date: 2013-12-13 00:00:00
Title: Vec C-663/13: Žaloba podaná 13. decembra 2013 — Európska komisia/Rakúska republika

1.2.2014   
            
            
               SK
            
            
               Úradný vestník Európskej únie
            
            
               C 31/7
            
         Žaloba podaná 13. decembra 2013 — Európska komisia/Rakúska republika
   (Vec C-663/13)
   2014/C 31/11
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: P. Hetsch, K. Herrmann, T. Maxian Rusche, splnomocnení zástupcovia)
   
      Žalovaná: Rakúska republika
   
      Návrhy žalobkyne
   
   
               —
            
            
               určiť, že Rakúska republika si tým, že buď pre celé spolkové územie, alebo pre niektoré jeho časti neuviedla do účinnosti potrebné zákony, iné právne predpisy a správne opatrenia potrebné na prebratie článku 2 písm. a), b), d), f), g), h), a n), článku 3 ods. 4 písm. a) a b), článku 5, článku 13 ods. 1 písm. e), článku 13 ods. 6 druhého a tretieho pododseku, článku 14 ods. 2 až 5, článku 16 ods. 1 druhej vety, článku 16 ods. 3 prvého pododseku, článku 16 ods. 4 druhej vety, článku 16 ods. 6, článku 16 ods. 7, článku 16 ods. 8, článku 17 ods. 1 písm. c) vo vzťahu k biokvapalinám, článku 17 ods. 2 písm. c) vo vzťahu k biokvapalinám, článku 17 ods. 3 písm. b) časti i) vo vzťahu k iným členským štátom a tretím krajinám, článku 17 ods. 3 písm. a), b) bodu ii), článku 17 ods. 3 písm. c), článku 17 ods. 4 písm. a) až c), článku 17 ods. 8, článku 18 ods. 1 vo vzťahu k biokvapalinám, článku 19 ods. 1 a 3 vo vzťahu k biokvapalinám, prílohy II až V smernice Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (1), respektíve že neoznámila tieto predpisy Komisii, nesplnila povinnosti, ktoré jej vyplývajú z článku 27 ods. 1 tejto smernice,
            
         
               —
            
            
               uložiť Rakúskej republike podľa článku 260 ods. 3 ZFEÚ z dôvodu nesplnenia povinnosti oznámiť opatrenia na prebratie smernice, aby zaplatila penále vo výške 40 512 eur denne odo dňa vyhlásenia rozsudku Súdneho dvora, ktorý určí nesplnenie povinnosti, ktoré má byť zaplatené na účet vlastných prostriedkov Európskej únie,
            
         
               —
            
            
               zaviazať Rakúsku republiku na náhradu trov konania.
            
         
      Žalobné dôvody a hlavné tvrdenia
   
   Lehota na prebratie smernice uplynula 5. decembra 2010.
   
      (1)  Ú. v. EÚ L 140, s. 16.